CELEX: 52009PC0705
Language: et
Date: 2009-12-17
Title: Ettepanek: Nõukogu otsus Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohta

Tähtis õiguslik teade

|

52009PC0705

Ettepanek: Nõukogu otsus Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohta  /* KOM/2009/0705 lõplik - NLE 2009/0192 */  

	[pic] | EUROOPA KOMISJON |Brüssel 17.12.2009KOM(2009)705 lõplik2009/0192 (NLE)Ettepanek:NÕUKOGU OTSUSEuroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohtaSELETUSKIRIETTEPANEKU TAUSTLepingu eesmärk on tõhustada üleandmismenetlust süüdistuse esitamiseks või karistuse täitmiseks ühelt poolt liikmesriikide ja teiselt poolt Norra ja Islandi vahel, võttes miinimumnõuetena arvesse 27. septembri 1996. aasta Euroopa Liidu liikmesriikide vahelise väljaandmise konventsiooni sätteid. Lepinguosalised tagavad vastavalt lepingu sätetele, et väljaandmissüsteem põhineb vahistamismäärusele tuginevale üleandmise mehhanismile. Vahistamismääruse võib teha selliste tegude kohta, mida vahistamismääruse teinud riigis karistatakse vabadusekaotusliku karistuse või vabadust piirava julgeolekumeetmega, mille maksimaalne pikkus on vähemalt 12 kuud, või kui karistuse või vabadust piirava julgeolekumeetme kohta on otsus tehtud, peab see olema vähemalt nelja kuu pikkune.Pärast seda, kui Islandi ja Norraga alustati läbirääkimisi kõnealuste riikide suhtes 1996. aasta väljaandmise ELi konventsiooni nende sätete kohaldamise üle, mis ei ole seotud Schengeni acquis 'ga, ajakohastati 2002. aastal läbirääkimisvolitusi, kuna oli jõutud kokkuleppele, et ELis asendatakse väljaandmine Euroopa vahistamismäärusele tugineva üleandmismenetlusega. Hoolimata otsusest mitte siduda Euroopa vahistamismäärust Schengeni alaga, leidis nõukogu, et võttes arvesse Schengeni riikide erisuhet ELi liikmesriikidega, oleks kasulik kohaldada üleandmismenetluse mudelit ka nende riikide suhtes.Euroopa Liidu liikmesriikide ning Islandi ja Norra vahelist üleandmismenetlust käsitlevale Euroopa Liidu ning Islandi Vabariigi ja Norra Kuningriigi vahelisele lepingule kirjutati alla vastavalt nõukogu 27. juuni 2006. aasta otsusele, mis põhineb Euroopa Liidu lepingu artiklitel 24 ja 38.Leping on seni sõlmimata.Lissaboni lepingu jõustumisega 1. detsembril 2009 reguleeritakse lepingu sõlmimiseks vajalikke Euroopa Liidu menetlusi Euroopa Liidu toimimise lepingu artikliga 218.Lepingule kirjutati alla rohkem kui kolme aasta eest ning seetõttu tuleks leping nüüd võimalikult kiiresti sõlmida.Euroopa Liidu toimimise lepingu artikli 218 lõike 6 punktis a on sätestatud, et juhul kui lepingud hõlmavad valdkondi, mille suhtes kohaldatakse seadusandlikku tavamenetlust, võtab nõukogu otsuse lepingu sõlmimise kohta vastu pärast Euroopa Parlamendilt nõusoleku saamist.Seetõttu soovitab komisjon nõukogul võtta pärast Euroopa Parlamendilt nõusoleku saamist vastu otsus Euroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohta.2009/0192 (NLE)Ettepanek:NÕUKOGU OTSUSEuroopa Liidu liikmesriikide ning Islandi ja Norra vahelist üleandmismenetlust käsitleva Euroopa Liidu ning Islandi Vabariigi ja Norra Kuningriigi vahelise lepingu sõlmimise kohtaEUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artikli 82 lõike 1 punkti d koostoimes artikli 218 lõike 6 punktiga a,võttes arvesse komisjoni ettepanekut,võttes arvesse Euroopa Parlamendi nõusolekutning arvestades järgmist:1.  Nõukogu volitas 10. juuli 2001. aasta otsusega eesistujariiki alustama komisjoni abiga läbirääkimisi Norra ja Islandiga, et sõlmida Euroopa Liidu lepingu artiklite 24 ja 38 alusel kõnealuste riikidega lepingud kriminaalasjades tehtava õigusalase koostöö kohta. Otsust muudeti nõukogu 19. detsembri 2002. aasta otsusega. Eesistujariik viis komisjoni abiga lõpule läbirääkimised Euroopa Liidu liikmesriikide ning Islandi ja Norra vahelist üleandmismenetlust käsitleva lepingu üle.2.  Euroopa Liidu liikmesriikide ning Islandi ja Norra vahelist üleandmismenetlust käsitlevale Euroopa Liidu ning Islandi Vabariigi ja Norra Kuningriigi vahelisele lepingule kirjutati kooskõlas nõukogu 27. juuni 2006. aasta otsusega 2006/697/EÜ[1] alla 28. juunil 2006, eeldusel et leping hiljem sõlmitakse.3.  Leping on seni sõlmimata. Lissaboni lepingu jõustumisega 1. detsembril 2009 reguleeritakse lepingu sõlmimiseks vajalikke Euroopa Liidu menetlusi Euroopa Liidu toimimise lepingu artikliga 218.4.  Leping tuleks sõlmida.5.  [Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artikliga 3 on Ühendkuningriik ja Iirimaa teatanud oma soovist osaleda käesoleva otsuse vastuvõtmises.]6.  Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklitega 1 ja 2 ei osale Taani käesoleva otsuse vastuvõtmises ning leping ei ole Taani suhtes siduv ega kohaldatav,ON VASTU VÕTNUD KÄESOLEVA OTSUSE:Artikkel 1Käesolevaga sõlmitakse Euroopa Liidu liikmesriikide ning Islandi ja Norra vahelist üleandmismenetlust käsitlev Euroopa Liidu ning Islandi Vabariigi ja Norra Kuningriigi vaheline leping.Sõlmitava lepingu tekst on lisatud käesolevale otsusele.Artikkel 2Nõukogu eesistuja nimetab isiku, kes on volitatud Euroopa Liidu nimel ja kooskõlas lepingu artikli 38 lõikega 1 teatama menetluste lõpuleviimisest, et väljendada Euroopa Liidu nõusolekut end lepinguga siduda.Artikkel 3Käesolev otsus jõustub selle vastuvõtmise päeval. Käesolev otsus avaldatakse Euroopa Liidu Teatajas .Lepingu jõustumise kuupäev avaldatakse Euroopa Liidu Teatajas .Brüssel,Nõukogu nimel[eesistuja] [1] ELT L 292, 21.10.2006, lk 1.